**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 417 /2018**

**ΑΔΑ:** 6Λ3ΛΩΨΑ-ΠΦΘ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 43ο/2018 Της 30Ης ΙΟΥΛΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση ή μη πρακτικού 3 διαγωνισμού για την υπηρεσία: Συντήρηση παραποτάμιου πάρκου, Αλσυλίου Αγ. Αναργύρων και αθλοπαιδιών Καρδάμου Σκούπας’’**

Στην Άρτα, σήμερα, 30-07-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την **17965/26-07-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Βλάχος Μιχαήλ**  **3. Χαρακλιάς Κων/νος**  **4. Κοτσαρίνης Μιχαήλ**  **5. Λιλής Γεώργιος**  **6.Σιαφάκας Χριστόφορος** | **ΑΠΟΝΤΕΣ**    **1. Κοσμάς Ηλίας**  **2. Παπαϊωάννου Κων/νος**  **3.Βασιλάκη –Μητρογιώρου**  **Βικτωρία** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας του Δήμου κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια.

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα έκανε δεκτό το αίτημα του Προέδρου της να συζητηθούν(4) έκτακτα θέματα.

Ο κ. Πρόεδρος εισηγούμενος το 1ο τακτικό θέμα: **Έγκριση ή μη πρακτικού 3 διαγωνισμού για την υπηρεσία: Συντήρηση παραποτάμιου πάρκου, Αλσυλίου Αγ. Αναργύρων και αθλοπαιδιών Καρδάμου Σκούπας** έθεσε υπόψη της επιτροπής το από 24-07-2018 πρακτικό της επιτροπής διαγωνισμού το οποίο έχει ως εξής: Στην Άρτα, την 24η Ιουλίου 2018 ημέρα Τρίτη και ώρα 10:00π.μ. συνήλθε σε συνεδρίαση η Επιτροπή Διενέργειας και Αξιολόγησης Αποτελεσμάτων Διαγωνισμού Υπηρεσιών των Υπηρεσιών Καθαριότητας – Πρασίνου, Ανάπτυξης και Κοινωνικών Δομών, η οποία συγκροτήθηκε με την υπ’ αριθμό 9/2018 (ΑΔΑ: 7ΧΙΣΩΨΑ-96Ψ) απόφαση της Οικονομικής Επιτροπής, για να προβεί στην αποσφράγιση του υπ’ αριθμ. 17697/23-07-2018 φακέλου δικαιολογητικών προσωρινού αναδόχου της υπηρεσίας με τίτλο «Συντήρηση παραποτάμιου πάρκου, αλσυλλίου Αγ. Αναργύρων και αθλοπαιδιών Καρδάμου Σκούπας».

Στη συνεδρίαση της επιτροπής ήταν παρόντες:

1) Κομηλάγιου Δήμητρα, Πρόεδρος (αν/τρια του Κου Αρκουμάνη λόγω απουσίας του)

2) Τυρολόγου Αλεξάνδρα, Μέλος

3) Άννα Μάρκου, Μέλος (αν/τρια του Κου Βασιλάκη Βασιλείου λόγω απουσίας του),

Η επιτροπή αφού έλαβε υπ’ όψη :

1. Την υπ’ αριθμ. 13813/12-06-2018 διακήρυξη συνοπτικού διαγωνισμού
2. Την αριθμ. 373/2018 απόφαση της Οικονομικής επιτροπής (ΑΔΑ:ΩΤΤΤΩΨΑ-ΤΗΩ) σχετικά με την έγκριση ή μη πρακτικού 1 διαγωνισμού για την υπηρεσία: «Συντήρηση παραποτάμιου πάρκου, αλσυλλίου Αγ. Αναργύρων και αθλοπαιδιών Καρδάμου Σκούπας»
3. Την αριθμ. 377/2018 απόφαση της Οικονομικής επιτροπής (ΑΔΑ: 7ΔΓΡΩΨΑ-4ΤΧ) σχετικά με την έγκριση ή μη πρακτικού 2 διαγωνισμού για την υπηρεσία: «Συντήρηση παραποτάμιου πάρκου, αλσυλλίου Αγ. Αναργύρων και αθλοπαιδιών Καρδάμου Σκούπας»
4. Την αριθμ. 17294/17-07-2018 πρόσκληση της επιτροπής προς τον Κο Λάμπρη Ιωάννη
5. Τον έλεγχο του υπ αριθμ. 17697/23-07-2018 φακέλου με τα δικαιολογητικά που κατατέθηκε από τον προσωρινό ανάδοχο εμπρόθεσμα ( για ορισμό του ως οριστικό) και κρίθηκε πλήρης σύμφωνα με το άρθρο 2.2.7.2 της διακήρυξης
6. Τις διατάξεις του άρθρου 105 του Ν.4412/2016

**Γνωμοδοτεί**

Για την κατακύρωση της σύμβασης στον οριστικό ανάδοχο Ιωάννη Λάμπρη, ο οποίος κατέθεσε την πλέον συμφέρουσα οικονομική προσφορά βάσει τιμής του συνολικού προϋπολογισμού ήτοι 38.805,61€ χωρίς ΦΠΑ.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, το από 24-07-2018 πρακτικό της επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης το από 24-07-2018 πρακτικό της επιτροπής διαγωνισμού για τηνυπηρεσία: **Συντήρηση παραποτάμιου πάρκου, Αλσυλίου Αγ. Αναργύρων και αθλοπαιδιών Καρδάμου Σκούπας** σύμφωνα με το οποίο οριστικός ανάδοχος αναδεικνύεται ο **ΙΩΑΝΝΗΣ ΛΑΜΠΡΗΣ** ο οποίος κατέθεσε την πλέον συμφέρουσα οικονομική προσφορά βάσει τιμής του συνολικού προϋπολογισμού ήτοι **38.805,61€** χωρίς ΦΠΑ.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 417/2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*